CELEX: 52015PC0407
Language: fi
Date: 2015-08-26
Title: Ehdotus NEUVOSTON PÄÄTÖS julkisten hankintojen komiteassa Euroopan unionin puolesta esitettävästä kannasta Ukrainan liittymiseen julkisia hankintoja koskevaan sopimukseen

EUROOPAN KOMISSIO
            Bryssel 26.8.2015
            COM(2015) 407 final
            2015/0181(NLE)
            Ehdotus
            NEUVOSTON PÄÄTÖS
            julkisten hankintojen komiteassa Euroopan unionin puolesta esitettävästä kannasta Ukrainan liittymiseen julkisia hankintoja koskevaan sopimukseen
            
               
         
         
            
               PERUSTELUT
            
            
               1.EHDOTUKSEN TAUSTA
            
            
               •Ehdotuksen perustelut ja tavoitteet
            
            
               Ukraina esitti 13. joulukuuta 2012 julkisia hankintoja koskevaan WTO:n sopimukseen, jäljempänä ’GPA-sopimus’, liittymistä koskevan hakemuksen. Se toimitti soveltamisalaa koskevat tarkistetut tarjoukset 7. maaliskuuta 2014, 28. lokakuuta 2014, 27. huhtikuuta 2015, 27. toukokuuta 2015 ja 29. kesäkuuta 2015.
            
            
               Komissio neuvotteli unionin puolesta useita Ukrainan esittämiä markkinoiden avaamista koskevia sitoumuksia sekä kahdenvälisesti että julkisia hankintoja käsittelevässä WTO:n komiteassa, jäljempänä ’GPA-komitea’.
            
            
               Tämän jälkeen Ukraina esitti lopullisen tarjouksensa GPA-komitealle. Jäljempänä esitetään yhteenveto Ukrainan lopullisesta tarjouksesta sekä komission arviointi siitä.
            
            
               Päätöksellä annetaan komissiolle valta esittää Ukrainan liittymistä koskeva unionin kanta GPA-komiteassa. 
            
            
               •Johdonmukaisuus suhteessa tällä politiikan alalla voimassa oleviin politiikkaa koskeviin säännöksiin
            
            
               
                  Kyseessä on standardimenettely, jota noudatetaan, kun komission on esitettävä kolmannen maan liittymistä koskeva unionin kanta GPA-komiteassa.
               
            
            
               •Johdonmukaisuus suhteessa unionin muuhun politiikkaan
            
            
               Ei sovelleta.
            
            
               2.OIKEUSPERUSTA SEKÄ TOISSIJAISUUS- JA SUHTEELLISUUSPERIAATE
            
            
               •Oikeusperusta
            
            
               Euroopan unionin toiminnasta tehdyn sopimuksen (SEUT-sopimus) 218 artiklan 9 kohdan mukaan neuvosto tekee komission ehdotuksesta päätöksen unionin puolesta esitettävän kannan vahvistamisesta, kun kansainvälisellä sopimuksella perustetun elimen on tehtävä päätös, jolla on oikeusvaikutuksia. GPA-komitean päätös, jossa vahvistetaan Ukrainan liittymisehdot, kuuluu SEUT-sopimuksen 218 artiklan 9 kohdan soveltamisalaan, koska päätös tehdään kansainvälisellä sopimuksella perustetussa elimessä ja koska sillä on oikeusvaikutuksia.
            
            
               •Toissijaisuusperiaate (muun kuin yksinomaisen toimivallan osalta) 
            
            
               EU:lla on yksinomainen toimivalta kaupan liitännäistoimenpiteiden alalla. Yhteiset unionin tason toimet ovat paras tapa toimia kolmansia maita koskevissa asioissa.
            
            
               •Suhteellisuusperiaate
            
            
               Ei sovelleta.
            
            
               •Sääntelytavan valinta
            
         
         
            
               Euroopan unionin toiminnasta tehdyn sopimuksen (SEUT-sopimus) 218 artiklan 9 kohdan mukaan neuvosto tekee komission ehdotuksesta päätöksen unionin puolesta esitettävän kannan vahvistamisesta, kun kansainvälisellä sopimuksella perustetun elimen on tehtävä päätös, jolla on oikeusvaikutuksia.
            
            
               3.JÄLKIARVIOINTIEN, SIDOSRYHMÄKUULEMISTEN JA VAIKUTUSTENARVIOINTIEN TULOKSET
            
            
               •Voimassa olevan lainsäädännön jälkiarvioinnit/kuntotarkastukset
            
            
               Ei sovelleta.
            
            
               •Sidosryhmien kuuleminen
            
            
               Ei sovelleta.
            
            
                •Asiantuntijatiedon käyttö
            
            
               Ei sovelleta.
            
            
               •Vaikutusten arviointi
            
            
               Kolmannen maan liittyminen kansainväliseen sopimukseen, jonka sopimuspuoli unioni on, ei edellytä vaikutusten arviointia.
            
            
               •Sääntelyn tila ja yksinkertaistaminen
            
            
               Ei sovelleta.
            
            
               •Perusoikeudet
            
            
               Ei sovelleta.
            
            
               4.TALOUSARVIOVAIKUTUKSET
            
            
               Ei ole.
            
            
               5.MUUT SEIKAT
            
            
               •Täytäntöönpanosuunnitelmat sekä seuranta-, arviointi- ja raportointijärjestelyt
            
            
               Ei sovelleta.
            
            
               •Perusteluasiakirjat (direktiivien osalta)
            
         
         
            
               Ei sovelleta.
            
            
               •Yksityiskohtainen selvitys ehdotuksen säännöksistä
            
            
               Ukrainan lopullinen tarjous 
            
            
               Markkinoillepääsyä koskevat sitoumukset (soveltamisalaan kuuluvat hankintayksiköt, tavarat, palvelut ja rakennuspalvelut)
            
            
               Kynnysarvot
            
            
               Ukrainan eri liitteiden osalta tarjoamat kynnysarvot vastaavat GPA-sopimuspuolten soveltamia standardikynnysarvoja. 
            
            
               Yksiköt
            
            
               Liitteessä 1 (”valtionhallintoon kuuluvat hankintayksiköt”) Ukraina tarjoaa – määritelmään perustuvan toimintamallin mukaisesti – pääsyn erittäin monien valtionhallintoon kuuluvien yksiköiden hankintoihin. Liite sisältää ohjeellisen luettelon näistä yksiköistä. Poikkeuksista tai varaumista ei ole esitetty huomautuksia.
            
            
               Liitteessä 2 (”valtionhallintoon välillisesti kuuluvat hankintayksiköt”) Ukraina myöntää määritelmän mukaisesti pääsyn useiden valtionhallintoon välillisesti kuuluvien yksiköiden hankintoihin ja sisällyttää mukaan ohjeellisen luettelon näistä yksiköistä. Poikkeuksista tai varaumista ei ole esitetty huomautuksia.
            
            
               Liitteessä 3 (”muut yksiköt”) Ukraina myöntää GPA-sopimuspuolille pääsyn useilla yleishyödyllisillä aloilla toimivien yksiköiden hankintoihin määritelmään pohjautuen ja sisällyttää mukaan ohjeellisen luettelon EU:n vaatimusten mukaisesti. 
            
            
               Se on sisällyttänyt mukaan huomautuksen, joka perustuu liitteessä 3 olevaan EU:n huomautukseen ja jolla jätetään pois hankinnat sidosyrityksiltä tai yhteisyrityksiltä.
            
            
               Tavarat 
            
            
               Ukraina tarjoaa liitteessä 4 kaikki sopimuksen piiriin kuuluvien yksiköiden hankkimat tavarat. 
            
            
               Palvelut
            
            
               Ukraina tarjoaa liitteessä 5 kaikki sopimuksen piiriin kuuluvien yksiköiden hankkimat palvelut muutamin poikkeuksin. Nämä koskevat kansainvälisten sovitteluelinten palveluita, kansainvälisiä kaupallisia välimiesmenettelyitä ja hankintayksikköön liittyvien riitojen ratkaisemista; rahoituslaitosten palveluita, jotka liittyvät luottoresurssien ja varojen keräämiseen hankintayksikön suorittamaa peruspääoman hankintaa varten; tutkimus- ja kehityspalveluja sekä Ukrainan keskuspankin tarjoamia rahoituspalveluja ja niihin liittyviä palveluja. Nämä poikkeukset ovat määrältään ja luonteeltaan rajallisia.
            
            
               Rakennuspalvelut
            
            
               Liitteessä 6 Ukraina on sisällyttänyt tarjoukseensa yhteisen tavaraluokituksen (CPC Prov.) koko alajakson 51. Tarjoukseen ei sisälly käyttöoikeusurakoita koskevia sopimuksia.
            
            
               Yleiset huomautukset
            
            
               Ukraina on sisällyttänyt liitteeseen 7 kaksi huomautusta. Ne koskevat ulkomailla olevien diplomaattiedustustojen suorittamaa rakennusalan palvelujen hankintaa sekä turvapaperin, seteleiden, kolikkojen ja arkaluonteisten asiakirjojen hankintaa, jotka eivät sisälly Ukrainan tarjoukseen.
            
            
               Ukrainan lainsäädäntö 
            
         
         
            
               Julkisia hankintoja koskeva Ukrainan lainsäädäntö on syrjimätön. Siinä ei ole säännöksiä, joilla kotimaisia tuotteita ja toimittajia kohdeltaisiin suotuisammin kuin ulkomaisia tuotteita ja toimittajia. Vaikuttaa siltä, että Ukrainan hankintalainsäädäntö on avoin, läpinäkyvä ja syrjimätön, kuten GPA-sopimuksessa vaaditaan.
            
            
               Komission arviointi Ukrainan tarjouksesta
            
            
               Ukraina sisällyttää lopulliseen tarjoukseensa kattavasti valtionhallinnon yksiköt, valtionhallintoon välillisesti kuuluvat yksiköt sekä yleishyödyllisillä aloilla ja tavaroiden, palveluiden ja rakennuspalveluiden alalla toimivat yksiköt. Näin ollen se on tyydyttävä ja hyväksyttävä. Sen julkisia hankintoja koskeva lainsäädäntö on GPA-sopimuksen mukainen.
            
            
               Koska Ukraina tarjoaa liitteessään 1 tyhjentävän luettelon yksiköistä, Ukrainan tavaroilla, palveluilla, tavarantoimittajilla ja palveluntarjoajilla olisi oltava vastaava pääsy EU:n hankintamarkkinoille kuin EU:ta koskevassa liitteessä 1 olevan 2 jakson 2 kohdassa esitetään, mikä tarkoittaa pääsyä liitteessä 1 lueteltujen valtionhallintoon kuuluvien hankintaviranomaisten hankintoihin.
            
            
               Suositus
            
            
               Ukrainan liittymisen GPA-sopimukseen odotetaan vaikuttavan hyvin myönteisesti kansainvälisten hankintamarkkinoiden avaamiseen, koska se lisää GPA-sopimuspuolten lukumäärää ja kannustaa siten muita maita liittymään GPA-sopimukseen. Komissio suosittaa, että Ukrainan esittämä lopullinen tarjous hyväksytään edellä mainituin ehdoin.
            
            
               Näin ollen ehdotetaan, että komissio valtuutetaan esittämään julkisten hankintojen komiteassa Euroopan unionin kanta, jossa puolletaan Ukrainan liittymistä ja joka otetaan huomioon Ukrainan liittymistä koskevassa GPA-komitean päätöksessä.
            
            
            
               2015/0181 (NLE)
            
            
               Ehdotus
            
            
               NEUVOSTON PÄÄTÖS
            
            
               julkisten hankintojen komiteassa Euroopan unionin puolesta esitettävästä kannasta Ukrainan liittymiseen julkisia hankintoja koskevaan sopimukseen
            
            
               EUROOPAN UNIONIN NEUVOSTO, joka
            
            
               ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa,
            
            
               ottaa huomioon Euroopan komission ehdotuksen,
            
            
               sekä katsoo seuraavaa:
            
            
               (1)Ukraina esitti 13 päivänä joulukuuta 2012 julkisia hankintoja koskevaan sopimukseen, jäljempänä ’GPA-sopimus’, liittymistä koskevan hakemuksen.
            
            
               (2)Soveltamisalaa koskevat Ukrainan sitoumukset vahvistetaan sen lopullisessa tarjouksessa.
            
            
               (3)Ukraina sisällyttää lopulliseen tarjoukseensa kattavasti valtionhallinnon yksiköt, valtionhallintoon välillisesti kuuluvat yksiköt sekä yleishyödyllisillä aloilla ja tavaroiden, palveluiden ja rakennuspalveluiden alalla toimivat yksiköt. Näin ollen tarjous on tyydyttävä ja hyväksyttävä. Ukrainan liittymisehdot, joka esitetään tämän päätöksen liitteessä, huomioidaan julkisten hankintojen komitean, jäljempänä ’GPA-komitea’, Ukrainan liittymisestä tekemässä päätöksessä.
            
            
               (4)Ukrainan liittymisen GPA-sopimukseen odotetaan vaikuttavan myönteisesti julkisten hankintojen markkinoiden kansainväliseen avaamiseen.
            
         
         
            
               (5)GPA-sopimuksen XXII artiklan 2 kohdan mukaan jokainen WTO:n jäsen voi liittyä GPA-sopimukseen kyseisen jäsenen ja osapuolten välillä sovittavin ehdoin sekä GPA-komitean päätöksessä määritetyin ehdoin.
            
            
               (6)Sen vuoksi on tarpeen vahvistaa GPA-komiteassa unionin puolesta esitettävä kanta Ukrainan liittymiseen,
            
            
               ON HYVÄKSYNYT TÄMÄN PÄÄTÖKSEN:
            
            
               1 artikla
            
            
               Julkisten hankintojen komiteassa Euroopan unionin puolesta esitettävä kanta on hyväksyä Ukrainan liittyminen julkisia hankintoja koskevaan sopimukseen tämän päätöksen liitteessä esitetyin erityisin liittymisehdoin.
            
            
               2 artikla
            
            
               Tämä päätös tulee voimaan päivänä, jona se hyväksytään.
            
            
               Tehty Brysselissä
            
            
               
                     Neuvoston puolesta
               
               
                     Puheenjohtaja
               
            
         
         
      
    ---documentbreak--- 
      
         
               EUROOPAN KOMISSIO
            Bryssel 26.8.2015
            COM(2015) 407 final
            LIITE
            ehdotukseen
            NEUVOSTON PÄÄTÖS
            julkisten hankintojen komiteassa Euroopan unionin puolesta esitettävästä kannasta Ukrainan liittymiseen julkisia hankintoja koskevaan sopimukseen
            
               
         
         
            
               LIITE
            
            
               UKRAINAN GPA-SOPIMUKSEEN LIITTYMISTÄ KOSKEVAT EU:N EHDOT
            
            
               Muutetaan liiteosassa I olevassa Euroopan unionia koskevassa liitteessä 1 olevan 2 jakson 2 kohta (”EU:n jäsenvaltioiden valtionhallintoon kuuluvat hankintaviranomaiset”) seuraavasti Ukrainan liittyessä julkisia hankintoja koskevaan sopimukseen: 
            
            
               ”2. Seuraavien valtionhallintoon kuuluvien hankintaviranomaisten hankinnoissa tulevat kysymykseen tavarat, palvelut, tavarantoimittajat ja palveluntarjoajat, jotka ovat peräisin Israelista, Moldovan tasavallasta, Montenegrosta ja Ukrainasta.”